簡寂觀
作者：沈彬
朝代：唐

paragraphs: 山藏勝境當樓臺，[□□□□]洞府開。
白髮滿頭誰肯到，蒼苔盈步自偷來。
風帆閑事拋三日，玉液長生念一盃。
此路有心星月在，杏壇仙侶莫相猜。
（按：詩中首聯，影宋鈔本聯寫，無空格。
羅振玉《殷禮在斯堂叢書》校排本《廬山記》補四空格于「當」字下。
今詳詩韻及詩意，所缺當爲第二句之前四字。
）。